ভিভিয়ান বালাকৃষ্ণান

ভিভিয়ান বালাকৃষ্ণান (জন্ম: ২৫ জানুয়ারী ১৯৬১) একজন সিঙ্গাপুরের রাজনীতিবিদ, কূটনীতিক এবং প্রাক্তন চক্ষুরোগ বিশেষজ্ঞ যিনি ২০১৫ সাল থেকে পররাষ্ট্রমন্ত্রী হিসেবে দায়িত্ব পালন করছেন। শাসক পিপলস অ্যাকশন পার্টির (পিাএপি) সদস্য হিসেবে, তিনি ২০০৬ সাল থেকে হল্যান্ডের কাজু বিভাগ -বুকিত টিমাহ জিআরসি- এর সংসদ সদস্য (এমপি) এবং পূর্বে ২০০১ থেকে ২০০৬ সালের মধ্যে হল্যান্ডের উলু পান্ডান বিভাগ -বুকিত পাঞ্জাং জিআরসি-এর সদস্য ছিলেন।

তিনি এর আগে ২০০৫ থেকে ২০০৬ সাল পর্যন্ত বাণিজ্য ও শিল্পের দ্বিতীয় মন্ত্রী, ২০০৫ থেকে ২০১১ সালের মধ্যে কমিউনিটি, যুব ও ক্রীড়া মন্ত্রী, ২০০৬ থেকে ২০০৮ সাল পর্যন্ত তথ্য, যোগাযোগ ও কলা বিভাগের দ্বিতীয় মন্ত্রী এবং ২০১১ থেকে ২০১৫ সাল অবধি পরিবেশ ও জলসম্পদ মন্ত্রী হিসেবে দায়িত্ব পালন করেন। ২০১৪ থেকে ২০১৭ সালে তিনি ছিলেন স্মার্ট নেশন ইনিশিয়েটিভের ভারপ্রাপ্ত মন্ত্রী।

 জীবনের প্রথমার্ধ 
ভিভিয়ান বালাকৃষ্ণান ১৯৬১ সালের ২৫ জানুয়ারী একজন ভারতীয় তামিল পিতা এবং একজন চীনা মায়ের কাছে জন্মগ্রহণ করেন। ন্যাশনাল জুনিয়র কলেজে যাওয়ার আগে ইঙ্গ-চীনা স্কুলে তার প্রাথমিক ও মাধ্যমিক শিক্ষা হয়েছিল। ১৯৮০ সালে জুনিয়র কলেজ থেকে পাশ করার পর, তিনি সিঙ্গাপুরের জাতীয় বিশ্ববিদ্যালয়ে (এনইউএস) চিকিৎসাবিদ্যা পড়ার জন্য রাষ্ট্রপতির বৃত্তি লাভ করেন। তিনি এনইউএস ছাত্র ইউনিয়নের সভাপতি হিসেবে দুই মেয়াদে দায়িত্ব পালন করেন এবং পরবর্তীতে ইউনিয়ন কাউন্সিলের চেয়ারম্যান হিসেবে দায়িত্ব পালন করেন। তিনি চক্ষুবিদ্যায় স্নাতকোত্তর শিক্ষা লাভ করেন এবং ১৯৯১ সালে এডিনবার্গের রয়্যাল কলেজ অফ সার্জনসের ফেলো হন।

 চিকিৎসা পেশা 
বালকৃষ্ণন ১৯৯৩ থেকে ১৯৯৫ সালের মধ্যে লন্ডনের মুরফিল্ডস চক্ষু হাসপাতালে একজন বিশেষজ্ঞ সিনিয়র রেজিস্ট্রার হিসেবে কাজ করেছিলেন , যেখানে তিনি শিশু চক্ষুবিদ্যায় সাবস্পেশালাইজড ছিলেন।

বালকৃষ্ণান সিঙ্গাপুরে ফিরে আসার পর, তিনি সিঙ্গাপুর ন্যাশনাল আই সেন্টার এবং ন্যাশনাল ইউনিভার্সিটি হসপিটালে একজন কনসালট্যান্ট চক্ষু বিশেষজ্ঞ এবং ১৯৯৮ সালে সিঙ্গাপুর ন্যাশনাল ইউনিভার্সিটিতে চক্ষুবিদ্যার সহযোগী অধ্যাপক হন।

১৯৯৯ সালে, তিনি সিঙ্গাপুর ন্যাশনাল আই সেন্টারের মেডিকেল ডিরেক্টর এবং পরে ২০০০ সালে সিঙ্গাপুর জেনারেল হাসপাতালের প্রধান নির্বাহী কর্মকর্তা হন।  বালাকৃষ্ণন ১৯৯৯ থেকে ২০০২ সালের মধ্যে সিঙ্গাপুর সশস্ত্র বাহিনীর দ্বিতীয় কমব্যাট সাপোর্ট হাসপাতালের কমান্ডিং অফিসারও ছিলেন ।

১৯৯০-এর দশকে, তিনি সিঙ্গাপুর টেলিভিশনে হেলথ ম্যাটার্স ধারাবাহিকটি উপস্থাপনা করেছিলেন।

 ব্যক্তিগত জীবন 
তিনি জয় বালাকৃষ্ণানকে বিয়ে করেছেন এবং তাদের একটি কন্যা এবং তিন পুত্র রয়েছে। 

 তথ্যসূত্র 

টীকা

বহিঃসংযোগ

 Vivian Balakrishnan on Prime Minister's Office
 Vivian Balakrishnan on Parliament of Singapore

বিষয়শ্রেণী:অলিম্পিক অর্ডার গ্রহণকারী
বিষয়শ্রেণী:জীবিত ব্যক্তি
বিষয়শ্রেণী:১৯৬১-এ জন্ম
বিষয়শ্রেণী:সিঙ্গাপুরের জাতীয় বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পিপলস অ্যাকশন পার্টির রাজনীতিবিদ
বিষয়শ্রেণী:চীনা বংশোদ্ভূত সিঙ্গাপুরীয় ব্যক্তি
বিষয়শ্রেণী:ইংল্যান্ডের রয়্যাল কলেজ অফ সার্জনের সভ্য